ZAPISNIK
3. sjednice Općinskog vijeća Općine Bilice
od 14. rujna 2021. 


I. OTVARANJE SJEDNICE

Sjednica je održana 14. rujna 2021. godine u prostorijama Pastoralnog centra, s početkom u 9:30 sati. Predsjednik Općinskog vijeća Općine Bilice, gospodin Vlatko Petrović pozdravlja sve nazočne te otvara 3. sjednicu Općinskog vijeća Općine Bilice. Prozivkom je utvrdio da je nazočno 8 vijećnika: Neven Mikulandra, Mario Mikulandra, Siniša Dragutin, Ivica Ćaleta, Ive Ćaleta – Car, Stipe Silov, Anita Jakšić i Vlatko Petrović. Vijećnik Niko Mikulandra opravdano je izostao te se utvrđuje da  postoji  kvorum za pravovaljano odlučivanje. 
	U 9 sati i 32 minute predsjednik Općinskog vijeća Općine Bilice Vlatko Petrović daje vijećnicima na raspolaganje aktualnih 30 minuta. 

	Vijećnica, gospođa Anita Jakšić iznosi visinu cijene naknade za vodu koja u gradu Šibeniku iznosi 2,00 kn po kubiku dok u Bilicama iznosi 3,80 kn te pojašnjava kako je cijena vode u Bilicama mnogo veća, a pogotovo ljeti. Traži objašnjenje zašto je naknada u Bilicama veća u usporedbi s gradom Šibenikom? Također komentira da u Lugovićima i Podlukovniku ima par kritičnih mjesta koji se trebaju urediti, pokositi i ispilati raslinje jer je nepregledno te također pita kako se postupa u situacijama kada s privatnog zapuštenog posjeda stabla, raslinje, trava padaju na cestu, prelaze u tuđe posjede te ometaju promet? 
	Načelnik Općine Bilice, gospodin Josip Ćaleta Car pojašnjava da je cijena vode iznosila 1,80 kn, nakon toga se potpisuje ugovor sa Vodovodom i odvodnjom Šibenik o izgradnji vodovodne mreže u kojoj je obveza Općine Bilice izrada kompletne projektne dokumentacije zbog čega je donesena Odluka o povećanju cijene. Cijena vode se podigla isključivo zbog izgradnje vodovodne mreže u Bilicama.
	Što se tiče privatnih zapuštenih posjeda pojašnjava kako komunalni djelatnici nemaju ovlasti ulaziti u privatno vlasništvo kao ni obrađivati i sređivati privatne posjede iz razloga što vlasnici imaju pravo tužbe. Jedina je mogućnost da se sredi onaj dio koji iz privatnog posjeda prelazi na ulicu i okolno područje, dok ulazak u privatni posjed nikako nije moguć. 
	Gospodin Vlatko Petrović smatra da bi trebao postojati zakon koji omogućava lokalnim jedinicama da se zbog protupožarnih puteva omogući ulazak u privatni posjed i sredi dio koji je opasan i predstavlja problem. Načelnik Općine Bilice, gospodin Josip Ćaleta Car također iznosi problem zapuštenih građevina te pojašnjava kako zakon nije jasan po tom pitanju te da bi trebalo postrožiti zakon u tom smislu. Gospodin Vlatko Petrović pojašnjava kako u uređenim zemljama postoje određeni porezi na neuređeno zemljište dok kod nas to ne postoji niti postoji uporište u zakonu po tom pitanju.
	Vijećnik gospodin Neven Mikulandra smatra kako je nepotrebno i ružno da ga se proziva i prati gdje je i s kim je na večeri u kojem trenutku, a pogotovo u slobodno vrijeme dok je s prijateljima i ljudima koji su mu uvelike pomogli u trenutcima kad je to bilo potrebno. Gospodin Vlatko Petrović se također nadovezuje i smatra da je apsolutno nepotrebno i nekorektno iz objesti prozivati nekoga imenom te ga provlačiti kroz portale. 
	Vijećnica gospođa Anita Jakšić kaže kako ona nije ništa pisala te da nju ne zanima gdje se tko nalazi kao ni što radi u svoje slobodno vrijeme. 
	Vijećnika gospodina Ivu Ćaletu - Cara zanima kada će se početi praviti dječje igralište u Vruljama i zanima ga u kojoj je fazi igralište u zaseoku Cari te da li je otkupljen teren za igralište?
	Načelnik odgovara da je idejni projekt za igralište u Vruljama gotov te da će radovi krenuti vrlo brzo. Što se tiče igrališta u zaseoku Cari, teren je otkupljen, potrebno je napraviti idejni projekt za igralište te će se uvrstiti u proračun za 2022. godinu.
	Načelnik gospodin Josip Ćaleta Car obraća se gospođi Aniti Jakšić te pojašnjava kako ne može tek tako odbaciti tvrdnje gospodina Nevena Mikulandre jer se Milijan Brkić spominje na temelju njezinog priopćenja koje je prenio ŠibenikIN u kojem kaže da je obrazloženje u kojem je predložen gospodin Milijan Brkić za dodjelu nagrade ravno najboljoj epizodi Top liste nadrealista. 
	Vijećnica gospođa Anita Jakšić kaže kako je gospodin Brkić bio u ulozi posrednika k ministarstvu. Smatra da načelnici kao i mnogi drugi predstavnici moraju imati otvorena vrata u svakom trenutku i za svakoga. Gospodin Brkić u funkciji potpredsjednika sabora je pomogao koliko je mogao, ali smatra da to nije značajno za dodjelu nagrade. Pojašnjava da nije bitno tko je zaslužan već da je bitno da se riješilo što se trebalo riješiti prije 10 godina.
	Predsjednik gospodin Vlatko Petrović pojašnjava zbog čega se odustalo od dodjele nagrade te kaže kako je Odbor za dodjelu priznanja odbacio prijedlog vijećnika gospodina Nevena Mikulandre o dodjeli priznanja Milijanu Brkiću, a prihvatila su se preostala četiri prijedloga te se po novinama pisalo da će se dodjele priznanja dijeliti unatoč tome što je predsjednik rekao kako bi bilo dobro da se ove godine preskoči dodjela nagrada te je po njemu bilo nepotrebno sazivati sjednicu na kojoj se neće izglasati dodjela nagrada jer smatra da nitko nije toliko značajno napravio za Bilice da bi dobio nagradu. 
	Vijećnik gospodin Ive Ćaleta – Car pojašnjava kako nikome nije zasmetalo što se nagrade neće dijeliti već to što sjednica nije sazvana, a trebala se sazvati. 
	Vijećnika gospodina Ivicu Ćaletu zanima kada će se asfaltirati ulica u Vruljama od Piska prema Brdima? Načelnik pojašnjava kako tu nije u pitanju samo asfalt već je problem odvodnja koja povećava troškove. Trenutno se radi na izradi projekta za tu ulicu te će se na temelju projekta tražiti pomoć ministarstva. Načelnik se nada da će građevinska dozvola za taj dio dobiti sljedeću godinu. 
	
Kako se za riječ nitko nije javio predsjednik Općinskog vijeća Općine Bilice Vlatko Petrović predlaže da se krene na Dnevni red.
Predsjednik Općinskog vijeća Općine Bilice Vlatko Petrović predlaže da se Dnevni red 3. sjednice Općinskog vijeća Općine Bilice nadopuni slijedećim točkama dnevnog reda:
2. Prijedlog Rješenja o razrješenju potpredsjednika Općinskog vijeća.
3. Prijedlog Rješenja o razrješenju predsjednika Općinskog vijeća.
4. Prijedlog Rješenja o izboru predsjednika Općinskog vijeća.
5. Prijedlog Rješenja o izboru potpredsjednika Općinskog vijeća.
11. Prijedlog Zaključka o odobrenju novčane pomoći stimulacijskog karaktera Zdenku i Branki Mihaljević.
[bookmark: _Hlk82603155]12. Prijedlog Zaključka o odobrenju novčane pomoći stimulacijskog karaktera Brunu i Karolini Mišković
Predsjednik Općinskog vijeća Općine Bilice nakon obavljenog glasovanja utvrđuje da je Dnevni red 3. sjednice Općinskog vijeća Općine Bilice, nadopunjen sa 2.,3.,4.,5.,11. i 12. točkom dnevnog reda prihvaćen jednoglasno sa 8 glasova ZA.
Vijećnica, gospođa Anita Jakšić predlaže da se 3. točka dnevnog reda Prijedlog Zaključka o prihvaćanju polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2021. godine skine s dnevnog reda iz razloga što vijećnici nisu dobili materijale na vrijeme već na sami dan sjednice.
Predsjednik Općinskog vijeća Općine Bilice, gospodin Vlatko Petrović daje navedeni prijedlog na glasovanje te utvrđuje: 3 glasa ZA, 0 UZDRŽANIH i 5 PROTIV. Slijedom navedenog  Prijedlog Zaključka o prihvaćanju Polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2021. godine ostaje kao 3. točka dnevnog reda.
Vijećnica, gospođa Anita Jakšić iznijela je Inicijativu i uvođenje otvorenog i transparentnog proračuna te također predlaže da se za slijedeću sjednicu pripremi i uvrsti u dnevni red Odluka o donošenju i uvođenju otvorenog i transparentnog proračuna.  
 Izmijenjeni i nadopunjeni Dnevni red 3. sjednice Općinskog vijeća Općine Bilice daje se na glasovanje te se nakon obavljenog glasovanja utvrđuje da je izmijenjeni Dnevni red 3. sjednice Općinskog vijeća Općine Bilice usvojen jednoglasno sa 8 glasova ZA.
Slijedom navedenog Dnevni red 3. sjednice će glasiti: 


DNEVNI RED 3. SJEDNICE OPĆINSKOG VIJEĆA GLASI:
D N E V N I  R E D

1. Verifikacija Zapisnika sa 2. sjednice Općinskog vijeća održane 16. srpnja 2021. godine. 
2. [bookmark: _Hlk82590493][bookmark: _Hlk81981685]Prijedlog Rješenja o razrješenju potpredsjednika Općinskog vijeća.
3. [bookmark: _Hlk82591457]Prijedlog Rješenja o razrješenju predsjednika Općinskog vijeća.
4. [bookmark: _Hlk82597427]Prijedlog Rješenja o izboru predsjednika Općinskog vijeća.
5. [bookmark: _Hlk82598196]Prijedlog Rješenja o izboru potpredsjednika Općinskog vijeća.
6. [bookmark: _Hlk82598759]Prijedlog Zaključka o prihvaćanju Polugodišnjeg izvješća o izvršenju Proračuna Općine Bilice za 2021. godinu.
7. [bookmark: _Hlk81981962]Prijedlog Zaključka o prihvaćanju Polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2021. godine.
8. [bookmark: _Hlk81982159]Prijedlog Zaključka o prihvaćanju Izvješća o korištenju sredstava proračunske zalihe za razdoblje od I – VI mjeseca 2021. godine.
9. [bookmark: _Hlk82601933][bookmark: _Hlk81982596]Prijedlog Odluke o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice.
10. Prijedlog Odluke o suosnivanju Lokalne akcijske grupe u ribarstvu za područje Općine Bilice te Grada Šibenika i Općina Marina Primošten i Rogoznica.   
11. [bookmark: _Hlk82602800]Prijedlog Zaključka o odobrenju novčane pomoći stimulacijskog karaktera Zdenku i Branki Mihaljević.
12. [bookmark: _Hlk81984186]Prijedlog zaključka o odobrenju novčane pomoći stimulacijskog karaktera Brunu i Karolini Mišković.


II. VOĐENJE PREDLOŽENIH TOČAKA DNEVNOG REDA


Točka 1.
Verifikacija Zapisnika sa 2. sjednice Općinskog vijeća održane 16.07.2021. godine.

[bookmark: _Hlk67997713]	Zbog nastale situacije verifikacija Zapisnika sa 2. sjednice Općinskog vijeća održane 16. srpnja 2021. godine nije se održala te će se održati na sljedećoj sjednici Općinskog vijeća Općine Bilice.

Točka 2.
Prijedlog Rješenja o razrješenju potpredsjednika Općinskog vijeća

[bookmark: _Hlk82591865]	Potpredsjednik Općinskog vijeća, gospodin Ive Ćaleta – Car podnio je neopozivu pismenu ostavku u Općinu Bilice na mjesto potpredsjednika Općinskog vijeća Općine Bilice 09.09.2021. godine. Predsjednik Općinskog vijeća gospodin Vlatko Petrović pojašnjava da Ostavka predstavlja osobni čin te o njoj Općinsko vijeće ne raspravlja, već je prima na znanje slijedom čega razrješuje potpredsjednika vijeća od dužnosti na temelju podnesene ostavke. Dakle riječ je o slobodnoj dispozicije potpredsjednika vijeća da o podnošenju ostavke samostalno odlučuje, te prestanak dužnosti potpredsjednika vijeća zbog podnošenja ostavke ne može i ne ovisi o volji predstavničkog tijela, zbog čega Općinsko vijeće navedenu činjenicu samo prima na znanje. 
	Predsjednik Općinskog vijeća, gospodin Vlatko Petrović otvara raspravu.
	Kako se za raspravu nitko nije javio predsjednik Općinskog vijeća, gospodin Vlatko Petrović daje navedeni Prijedlog Rješenja o razrješenju potpredsjednika Općinskog vijeća na glasovanje i utvrđuje: 8 glasova ZA, 0 PROTIV, 0 UZDRŽANIH. 
Nakon obavljenog glasovanja predsjednik Općinskog vijeća, gospodin Vlatko Petrović utvrđuje da je Rješenje o razrješenju potpredsjednika Općinskog vijeća prihvaćeno jednoglasno, sa 8 glasova ZA.
Rješenje o razrješenju potpredsjednika Općinskog vijeća prilaže se ovom zapisniku i čini njegov sastavni dio. 

Točka 3.
Prijedlog Rješenja o razrješenju predsjednika Općinskog vijeća

	Predsjednik Općinskog vijeća, gospodin Vlatko Petrović na sjednici Općinskog vijeća Općine Bilice održane dana 14. rujna 2021. godine podnosi usmeno neopozivu ostavku na mjesto predsjednika Općinskog vijeća Općine Bilice. 
Ostavka predstavlja osobni čin te o njoj Općinsko vijeće ne raspravlja, već je prima na znanje slijedom čega razrješuje potpredsjednika vijeća od dužnosti na temelju podnesene ostavke. Dakle riječ je o slobodnoj dispozicije potpredsjednika vijeća da o podnošenju ostavke samostalno odlučuje, te prestanak dužnosti potpredsjednika vijeća zbog podnošenja ostavke ne može i ne ovisi o volji predstavničkog tijela, zbog čega Općinsko vijeće navedenu činjenicu samo prima na znanje. 
Pročelnik Jedinstvenog upravnog odjela Općine Bilice pojašnjava da će do izbora novog predsjednika Općinskog vijeća, temeljem Poslovnika Općinskog vijeća Općine Bilice, sjednicom predsjedavati prvi izabrani član s kandidacijske liste koja je imala najviše glasova. U ovom slučaju je to gospodin Neven Mikulandra. 
Predsjedatelj, gospodin Neven Mikulandra otvara raspravu.
Kako se za raspravu nitko nije javio predsjedatelj gospodin Neven Mikulandra daje navedeni Prijedlog Rješenja o razrješenju predsjednika Općinskog vijeća na glasovanje i utvrđuje: 8 glasova ZA, 0 PROTIV i 0 UZDRŽANIH. 
[bookmark: _Hlk82598050]Nakon obavljenog glasovanja predsjedatelj gospodin Neven Mikulandra utvrđuje da je Rješenje o razrješenju potpredsjednika Općinskog vijeća prihvaćeno jednoglasno, sa 8 glasova ZA.
Rješenje o razrješenju predsjednika Općinskog vijeća prilaže se ovom zapisniku i čini njegov sastavni dio.

Točka 4.
Prijedlog Rješenja o izboru predsjednika Općinskog vijeća

[bookmark: _Hlk82598737]	Predsjedatelj, gospodin Neven Mikulandra, poziva vijećnike da iznesu prijedloge za predsjednika Općinskog vijeća Općine Bilice. 
	Vijećnik, gospodin Mario Mikulandra, predlaže gospodina Nevena Mikulandru za predsjednika Općinskog vijeća Općine Bilice.
	Predsjedatelj, gospodin Neven Mikulandra otvara raspravu. 
	Kako se za raspravu nitko nije javio predsjedatelj, Neven Mikulandra daje navedeni prijedlog vijećnika Marija Mikulandre na glasovanje i utvrđuje: 5 glasova ZA, 0 PROTIV i 3 UZDRŽANA.
	Predsjedatelj, gospodin Neven Mikulandra pita vijećnike da li netko ima još kakvih prijedloga?
	Kako vijećnici nisu imali drugih prijedloga, predsjedatelj gospodin Neven Mikulandra daje Prijedlog Rješenja o izboru predsjednika Općinskog vijeća u kojem se gospodin Neven Mikulandra izabire za predsjednika Općinskog vijeća na glasovanje i utvrđuje: 5 glasova ZA, 0 PROTIV, 3 UZDRŽANA.
Nakon obavljenog glasovanja predsjedatelj, gospodin Neven Mikulandra utvrđuje da je Rješenje o izboru predsjednika Općinskog vijeća prihvaćeno s 5 glasova ZA.
Rješenje o izboru predsjednika Općinskog vijeća prilaže se ovom zapisniku i čini njegov sastavni dio.

Točka 5.
Prijedlog Rješenja o izboru potpredsjednika Općinskog vijeća

Predsjednik Općinskog vijeća, gospodin Neven Mikulandra, poziva vijećnike da
iznesu prijedloge za potpredsjednika Općinskog vijeća Općine Bilice. 
	Vijećnik, gospodin Siniša Dragutin, predlaže gospodina Vlatka Petrovića za potpredsjednika Općinskog vijeća. 
	Predsjednik, gospodin Neven Mikulandra otvara raspravu.
	Vijećnica gospođa Anita Jakšić komentirala je kako se radi lakrdija te da gospodin Vlatko Petrović daje ostavku na mjesto predsjednika kako bi bio potpredsjednik te potom napušta sjednicu u 10 sati i 15 minuta. 
	Predsjednik, gospodin Neven Mikulandra daje navedeni prijedlog vijećnika Siniše Dragutina na glasovanje i utvrđuje: 5 glasova ZA, 0 PROTIV i 2 UZDRŽANA.
	Kako nitko nije imao drugih prijedloga, predsjednik, gospodin Neven Mikulandra daje Prijedlog Rješenja o izboru potpredsjednika Općinskog vijeća u kojem se gospodin Vlatko Petrović izabire za potpredsjednika Općinskog vijeća na glasovanje i utvrđuje: 5 glasova ZA, 0 PROTIV, 2 UZDRŽANA.
Nakon obavljenog glasovanja predsjedatelj gospodin Neven Mikulandra utvrđuje da je Rješenje o izboru potpredsjednika Općinskog vijeća prihvaćeno s 5 glasova ZA.
Rješenje o izboru potpredsjednika Općinskog vijeća prilaže se ovom zapisniku i čini njegov sastavni dio.

Točka 6.
Prijedlog Zaključka o prihvaćanju Polugodišnjeg izvješća o izvršenju Proračuna Općine Bilice za 2021. godinu

[bookmark: _Hlk82601576]Predsjednik Općinskog vijeća Općine Bilice, Neven Mikulandra daje riječ pročelniku JUO-a Krešimiru Ćaleti-Caru koji je izvijestio članove Općinskog vijeća Općine Bilice o Prijedlogu zaključka o prihvaćanju Polugodišnjeg izvješća o izvršenju Proračuna Općine Bilice za 2021. godinu. Pojasnio je da su prihodi poslovanja ostvareni u iznosu od 3.774 000,00 kn. Rashodi poslovanja iznose 2.413.000,00 kn. Razlika prihoda i rashoda iznosi 336.000,00 kn. 
Pročelnik JUO-a daje riječ Antoniji Erceg koja pojašnjava da su proračunske zalihe planirane u iznosu od 200.000,00 kn, a potrošeno je 25.000,00 kn. 
Predsjednik gospodin Neven Mikulandra otvara raspravu.
Kako se za raspravu nitko nije javio, predsjednik gospodin Neven Mikulandra daje Prijedlog Zaključka o prihvaćanju Polugodišnjeg izvješća o izvršenju Proračuna Općine Bilice za 2021. godinu na glasovanje i utvrđuje: 7 glasova ZA, 0 PROTIV, 0 UZDRŽANIH.
Nakon obavljenog glasovanja utvrđuje da je Zaključak o prihvaćanju Polugodišnjeg izvješća o izvršenju Proračuna Općine Bilice za 2021. godinu prihvaćen sa 7 glasova ZA. 
Zaključak o prihvaćanju Polugodišnjeg izvješća o izvršenju Proračuna Općine Bilice za 2021. godinu prilaže se ovom zapisniku i čini njegov sastavni dio.

Točka 7.
[bookmark: _Hlk82600793][bookmark: _Hlk82601276][bookmark: _Hlk82601243]Prijedlog Zaključka o prihvaćanju Polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2021. godine.

Predsjednik Općinskog vijeća Općine Bilice, Neven Mikulandra daje riječ načelniku Općine Bilice gospodinu Josipu Ćaleti Caru. Načelnik Općine Bilice pojašnjava da se odradio krucijalni dio plana rješavanje asfalta u svim zaseocima te da je taj plan ispunjen. Podmiruju se obveze prema Cestama Šibenik u iznosu od 100.000,00 kn mjesečno tako da se u što kraćem roku otplati dug. Također se radilo i na uređenju plaža, kao i na dokumentaciji za zgradu škole i općine. 
[bookmark: _Hlk82601713]Predsjednik Općinskog vijeća općine Bilice, gospodin Neven Mikulandra otvara raspravu.
Vijećnik, gospodin Ive Ćaleta – Car komentira kako mu je krivo što vijećnici nisu na vrijeme dobili Izvješće o radu načelnika kako bi ga pročitali i pripremili se za sjednicu već im je izvješće podijeljeno na sam dan sjednice. 
Pročelnik Jedinstvenog upravnog odjela Krešimir Ćaleta – Car ispričava se na nastaloj omašci. 
[bookmark: _Hlk82601421][bookmark: _Hlk82601345]Predsjednik Općinskog vijeća Općine Bilice daje Prijedlog Zaključka o prihvaćanju Polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2021. godine na glasovanje i utvrđuje: 5 glasova ZA, 0 PROTIV i 2 UZDRŽANA.
Nakon obavljenog glasovanja utvrđuje da je Zaključak o prihvaćanju Polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2021. godine prihvaćen  sa 5 glasova ZA.
Zaključak o prihvaćanju Polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2021. godine prilaže se ovom zapisniku i čini njegov sastavni dio. 

Točka 8.
[bookmark: _Hlk82601596]Prijedlog Zaključka o prihvaćanju Izvješća o korištenju sredstava proračunske zalihe za razdoblje od I – VI mjeseca 2021. godine

	Predsjednik Općinskog vijeća Općine Bilice, Neven Mikulandra daje riječ pročelniku JUO-a Krešimiru Ćaleti-Caru koji je izvijestio članove Općinskog vijeća Općine Bilice o Prijedlogu Zaključka o prihvaćanju Izvješća o korištenju sredstava proračunske zalihe za razdoblje od I – VI mjeseca 2021. godine. 
[bookmark: _Hlk82601830]	Predsjednik Općinskog vijeća općine Bilice, gospodin Neven Mikulandra otvara raspravu. Kako se za raspravu nitko nije javio Predsjednik Općinskog vijeća daje Prijedlog Zaključka o prihvaćanju Izvješća o korištenju sredstava proračunske zalihe za razdoblje od I – VI mjeseca 2021. godine na glasovanje i utvrđuje: 7 glaosova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Zaključak o prihvaćanju Izvješća o korištenju sredstava proračunske zalihe za razdoblje od I – VI mjeseca 2021. godine prihvaćen jednoglasno sa 7 glasova ZA.
	Zaključak o prihvaćanju Izvješća o korištenju sredstava proračunske zalihe za razdoblje od I – VI mjeseca 2021. godine prilaže se ovom zapisniku i čini njegov sastavni dio.

Točka 9.
[bookmark: _Hlk82602150]Prijedlog Odluke o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Odluke o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice. Pojašnjava da Općina Bilice sufinancira 25% iznosa mjesečne karte za prijevoz srednjoškolaca na relaciji Bilice-Šibenik-Bilice za školsku godinu 2021./2022.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio predsjednik Općinskog vijeća Općine Bilice Neven Mikulandra daje na glasovanje Prijedlog Odluke o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice i utvrđuje: 7 glasova ZA, 0 PROTIV, 0 UZDRŽANIH.
Nakon obavljenog glasovanja utvrđuje da je Odluka o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice prihvaćena jednoglasno sa 7 glasova ZA.
Odluka o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice prilaže se ovom zapisniku i čini njegov sastavni dio.

Točka 10.
[bookmark: _Hlk82602302]Prijedlog Odluke o suosnivanju Lokalne akcijske grupe u ribarstvu za područje Općine Bilice te Grada Šibenika i Općina Marina Primošten i Rogoznica  

Predsjednik Općinskog vijeća Općine Bilice Neven Mikulandra daje riječ načelniku Općine Bilice, gospodinu Josipu Ćaleti Caru koji je izvijestio članove Općinskog vijeća Općine Bilice o Prijedlogu Odluke o suosnivanju Lokalne akcijske grupe u ribarstvu za područje Općine Bilice te Grada Šibenika i Općina Marina Primošten i Rogoznica. 
U svrhu implementacije CLLD programa u Republici Hrvatskoj, Općina Bilice ovom je Odlukom suglasna sudjelovati u formiranju i djelovanju Lokalne akcijske grupe u ribarstvu za područje Općine Bilice te Grada Šibenika i Općina Marina Primošten i Rogoznica (FLAG), kao jedan od suosnivača, a koja se osniva radi ostvarivanja zajedničkih interesa svih razvojnih dionika ukupnog razvoja područja FLAG-a.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nitko nije javio predsjednik Općinskog vijeća Općine Bilice Neven Mikulandra daje na glasovanje Prijedlog Odluke o suosnivanju Lokalne akcijske grupe u ribarstvu za područje Općine Bilice te Grada Šibenika i Općina Marina Primošten i Rogoznica i utvrđuje: 7 glasova ZA, 0 PROTIV, 0 UZDRŽANIH.  
[bookmark: _Hlk82602750]Nakon obavljenog glasovanja utvrđuje da je Odluka o suosnivanju Lokalne akcijske grupe u ribarstvu za područje Općine Bilice te Grada Šibenika i Općina Marina Primošten i Rogoznica  prihvaćena jednoglasno sa 7 glasova ZA.
Odluka o suosnivanju Lokalne akcijske grupe u ribarstvu za područje Općine Bilice te Grada Šibenika i Općina Marina Primošten i Rogoznica  prilaže se ovom zapisniku i čini njegov sastavni dio.

Točka 11.
Prijedlog Zaključka o odobrenju novčane pomoći stimulacijskog karaktera Zdenku i Branki Mihaljević
	

[bookmark: _Hlk82603174][bookmark: _Hlk82603038]Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleta - Car koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći stimulacijskog karaktera Zdenku i Branki Mihaljević, Stubalj 90, 22220 Bilice. 
Općina Bilice odobrava novčanu pomoć stimulacijskog karaktera Zdenku i Branki Mihaljević, Stubalj 90, 22220 Bilice, u iznosu od 1.500,00 kn., za novorođeno dijete.
Predsjednik Općinskog vijeća Općine Bilice, gospodin Neven Mikulandra, otvara raspravu.
[bookmark: _Hlk82603108]Kako se za raspravu nitko nije javio Predsjednik Općinskog vijeća Općine Bilice, gospodin Neven Mikulandra daje na glasovanje Prijedlog Zaključka o odobrenju novčane pomoći stimulacijskog karaktera Zdenku i Branki Mihaljević i utvrđuje: 7 glasova ZA, 0 PROTIV i  0 UZDRŽANIH. 
Nakon obavljenog glasovanja utvrđuje da je Zaključak o odobrenju novčane pomoći stimulacijskog karaktera Zdenku i Branki Mihaljević prihvaćen jednoglasno, sa 7 glasova ZA.
Zaključak o odobrenju novčane pomoći stimulacijskog karaktera Zdenku i Branki Mihaljević prilaže se ovom zapisniku i čini njegov sastavni dio.

Točka 12.
Prijedlog Zaključka o odobrenju novčane pomoći stimulacijskog karaktera Brunu i Karolini Mišković

[bookmark: _Hlk81984795]Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleta - Car koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći stimulacijskog karaktera Brunu i Karolini Mišković, 113. Šibenske brigade HV-a 26E, 22220 Bilice. 
[bookmark: _Hlk82603273]Općina Bilice odobrava novčanu pomoć stimulacijskog karaktera Brunu i Karolini Mišković, 113. Šibenske brigade HV-a 26E, 22220 Bilice, u iznosu od 1.500,00 kn., za novorođeno dijete.
Predsjednik Općinskog vijeća Općine Bilice, gospodin Neven Mikulandra, otvara raspravu.
Kako se za raspravu nitko nije javio Predsjednik Općinskog vijeća Općine Bilice, gospodin Neven Mikulandra daje na glasovanje Prijedlog Zaključka o odobrenju novčane pomoći stimulacijskog karaktera Brunu i Karolini Mišković i utvrđuje: 7 glasova ZA, 0 PROTIV i  0 UZDRŽANIH. 
Nakon obavljenog glasovanja utvrđuje da je Zaključak o odobrenju novčane pomoći stimulacijskog karaktera Brunu i Karolini Mišković prihvaćen jednoglasno, sa 7 glasova ZA.
Zaključak o odobrenju novčane pomoći stimulacijskog karaktera Brunu i Karolini Mišković prilaže se ovom zapisniku i čini njegov sastavni dio.


U 10:35 sati predsjednik Općinskog vijeća Općine Bilice, gospodin Neven Mikulandra utvrdio je da je dnevni red 3. sjednice Općinskog vijeća Općine Bilice iscrpljen, zahvaljuje svim prisutnima te zaključuje sjednicu. 
Zapisnik vodila:                                                            	 Predsjednik Općinskog vijeća:

Dajana Goreta                                                                  		Vlatko Petrović



									   Predsjedatelj: 

								         Neven Mikulandra

